KAKŠEN SEM/JE PO ZNAČAJU?
Delo s SSKJ: Frazemi

Navodila

a) Reševanje v dvojicah
Navodilo vsake vaje je resda zapisano v 2. osebi ednine, a same naloge boste reševali v dvojicah, zato se s sošolcem najprej glede rešitve posvetujta, rešitev pa napišita, šele ko se oba strinjata. Delo si razdelita, da najprej eden išče po slovarju in prekopira rešitev, nato pa še drugi. Pri delu uporabljajte elektronski SSKJ (ukaz kopiraj – prilepi).
Ne pozabite: pravilna je samo slovarska razlaga – za frazem velja med drugim stalnost pomena, zato ne smemo razlagati približno podobno oz. po svoje. Frazeme se učimo na pamet.

b)samostojno reševanje
Naloge rešuješ s pomočjo elektronskega SSKJ, tako da rešitev prekopiraš (kopiraj – prilepi).
Ne pozabi: pravilna je samo slovarska razlaga – za frazem velja med drugim stalnost pomena, zato ne smemo razlagati približno podobno oz. po svoje. Frazeme se učimo na pamet.

1.	Kako s frazemom povemo, da je nekdo zelo len? Poišči v slovarju, nato uporabi v primernih povedih.

2.	Kaj pomenijo stalne besedne zveze (frazemi) v spodnjih povedih? 

Mateja je srečala pamet. 

Te bom že naučil pameti. 

Poba, ne soli mi pamet! 

Benjaminu je Klara čisto zmešala pamet. 

3.	Poišči in povej s frazemom. (Namig: frazem naj vsebuje besedo pamet.)

To trdiš kar tako brez kakšnih dokazov. 

Ne učimo se vsega dobesedno. 

Naša soseda je bolj pozabljiva. 

Na koga misliš, ko govoriš, da je neinteligenten? 

Jure ni sposoben hitro dojemati. 

Alternativna (lažja) naloga: 
Poišči ustrezni frazem na desni, tako da prekopiraš črko pred rešitvijo.

  To trdiš kar tako brez kakšnih dokazov. 				A  biti bolj počasne pameti 

  Ne učimo se vsega dobesedno. 					B  biti kurje pameti 

  Naš sošolec je pozabljiv. 						C  biti kratke pameti 

  Za njo vsi govorijo, da je neinteligentna. 			Č  trditi na pamet

  Oh, Jure se težko uči, saj ni sposoben hitro dojemati. 		 D  učiti se na pamet

4.	Kaj pomenijo pregovori? Prekopiraj črko pred pravilno rešitvijo.

Bog daj norcem pamet, meni pa denar!	A  vsakemu tisto, česar nima
Dolgi lasje – kratka pamet!			B  Bolje je biti pameten kot bogat.
Pamet je boljša kot žamet.                       C  Za trgovca je bolje, da ima pamet kot pa dobro blago.
Č  Bog poskrbi za vsakogar, kot je treba.
D  Dolgolasci niso posebno pametni.
E  Ženske niso posebno pametne.

5.	Kaj pomenijo frazemi? Prekopiraj črko pred pravilno rešitvijo.

  Otroci so šli za vzgojiteljico v gosjem redu.				A  ker je taka navada

  Taki časi so, da so ene in iste pripombe na dnevnem redu. 		B  nenavadno, čudaško se vede

  Z Janezom pa zadnje čase ni vse v redu. 				C  je bolan

  V njegovi glavi že od rojstva ni vse v redu. 				Č  že od rojstva je bolan

  Saj se je opravičil, ampak to samo zaradi reda! 			D  že od rojstva ni normalen
E  se ponavljajo
F  drug za drugim

6.	Poveži dele pregovora med seboj. 

Kjer osel leži, 					mora pasti tudi najdebelejši hrast.

Najbolj slep je tisti, 				dlako pusti.

Če dolgo sekaš,					pridnim zlatica.

Zgodnjim danica, 				ki noče videti.

Ugotovi, o kateri človeški lastnosti govorijo zgornji pregovori. (Izbiraj med: trmoglavost, delavnost, nerednost, vztrajnost.)

7.	Povej s frazemom. (Namig: uporabi besedo voda.)

Ta fant nima izrazitih lastnosti.   

Ta fant ne kaže negativnih lastnosti.

Na zunaj tih in miren človek je zmožen storiti kaj nepričakovanega.

Blaž in Marjeta se ne razumeta dobro, se sovražita